SAchin Lakshman
లక్ష్మణ్‌ను కొనియాడిన సచిన్‌
న్యూఢిల్లీ: ఆస్ట్రేలియన్లకు నైట్‌మేర్‌,టీమిండియా క్రికెట్‌ చరిత్రలో తనకంటూ కొన్ని పేజీలను సృష్టిం చుకున్న మాజీ క్రికెటర్‌ లక్ష్మణ్‌ మంగళవారం 42వ వసంతంలోకి అడుగుపెట్టాడు.కాగా ఈ సం దర్భంగా పలువురు మాజీ,ప్రస్తుత క్రికెటర్లు, బాలీవుడ్‌ ప్రముఖులు లక్ష్మణ్‌కు పుట్టిన రోజు శుభా కాంక్షలు తెలిపారు.అంతేకాదు ట్విటర్‌ వేదికగా లక్ష్మణ్‌పై తమకున్న అభిప్రాయాలను అభిమా నులతో పంచుకున్నారు.హైదారాబాద్‌కు చెందిన ఈ సొగసరి బ్యాట్స్‌మెన్‌ ఆస్ట్రేలియాతో కోల్‌ కతాలో జరిగిన టెస్టు మ్యాచ్‌లో సృష్టించిన పరు గుల సునామీ 281 పరుగులను ఈ సందర్భంగా గుర్తు చేసుకున్నారు.కాగా లక్ష్మణ్‌ ఒక మెరుగైన క్రీడాకారుడు.దేశానికి ప్రత్యేకంగా ఏదో ఒకటి చేయాలని నిత్యం పరితపించే వ్యక్తి అని క్రికెట్‌ దిగ్గజం సచిన్‌ ట్విటర్‌పే కొనియాడాడు. టీమిం డియా మాజీ డాషింగ్‌ ఓపెనర్‌ సెహ్వాగ్‌,టీమ్‌ ఇండియా కోచ్‌ కుంబ్లే సహా పలువురు ఆటగాళ్లకు లక్ష్మణ్‌కు పుట్టిన రోజు శుభాకాంక్షలు తెలిపారు. కాగా లక్ష్మణ్‌ ప్రపంచ క్రికెట్‌కు మణికట్టు మంత్ర జాలాన్ని పరిచయం చేసిన అత్యుత్తమ క్రికెటర్ల లో లక్ష్మణ్‌ ఒకరు.ఆన్‌డ్రైవ్‌,ఆఫ్‌ డ్రైవ్‌,కవర్‌ డ్రైవ్‌,స్ట్రైట్‌ డ్రైవ్‌,పుల్‌,బ్యాక్‌పుట్‌ పంచ్‌,కాలి బొటన వేలిపై నిలబడి చేసే సొగసైన ప్లిక్‌ షాట్లు అతని బ్యాట్‌ నుంచి జాలు వారినవే.ముఖ్యంగా ఆస్ట్రేలియా బౌలర్లయితే అచ్చం డాన్‌ బ్రాడ్‌ మెన్‌లా ఆడుతున్నాడే,ఎక్కడ బంతి వేసినా బౌండరీకి తరలిస్తున్నాడంటూ జోకులు వేసుకున్న సందర్భాలు అనేకం.ప్రపంచ క్రికెట్‌ను ఆస్ట్రేలియా శాసించే రోజుల్లో ఆసీస్‌ జట్టులో బౌలర్లంతా లక్ష్మణ్‌కు ఎలా బౌలింగ్‌ చేయాలా? అనే విధంగా ఆలోచించేలా చేశాడు. గంటల కొద్ది సుదీర్ఘ ఇన్నింగ్స్‌లు ఆడటం లక్ష్మణ్‌ ప్రత్యేకం.ఆస్ట్రేలియా జట్టుపై కోల్‌కతాలోని ఈడెన్‌ గార్డెన్స్‌లో లక్ష్మణ్‌ సాధించిన 281 పరుగుల ఇన్నింగ్స్‌ గత యాభై సంవత్సరాలలో నమోదైన మెరుగైన టెస్టు ప్రదర్శనగా క్రికెట్‌ నిపుణలు ఎంపిక చేశారు.కాగా హైదరాబాద్‌లో పుట్టిపెరిగిన లక్ష్మణ్‌ ప్రస్తుతం బిసిసిఐ క్రికెట్‌ కామెంటేటర్‌గా అలరిస్తున్నాడు. ఇటీవలే హైదరాబాద్‌లో క్రికెట్‌ అకాడమీని ప్రారంభించారు.దీంతో పాటు తన భార్య శైలజ బంజారా హిల్స్‌లో ఫస్ట్‌ ఇన్నింగ్స్‌ అనే ప్లే స్కూర్‌ ప్రారంభించారు.కాగా ఈ రెం డింటిని తన సేవలు అందిస్తున్నాడు. ఇండియన్‌ ప్రీమియర్‌ లీగ్‌లో సన్‌ రైజర్స్‌ హైదరాబాద్‌ మెంటర్‌గా ఉన్నాడు.